CELEX: 32021R1769
Language: hu
Date: 2021-10-05 00:00:00
Title: A Bizottság (EU) 2021/1769 rendelete (2021. október 5.) az Olaszország lobogója alatt közlekedő, 18 méter vagy azt meghaladó, de 24 métert el nem érő teljes hosszúságú hajók által a GFCM 9, 10 és 11 földrajzi alterületen folytatott óriásgarnéla-halászat tilalmáról

2021.10.8.   
               
               
                  HU
               
               
                  Az Európai Unió Hivatalos Lapja
               
               
                  L 356/24
               
            
         A BIZOTTSÁG (EU) 2021/1769 RENDELETE
         (2021. október 5.)
         az Olaszország lobogója alatt közlekedő, 18 méter vagy azt meghaladó, de 24 métert el nem érő teljes hosszúságú hajók által a GFCM 9, 10 és 11 földrajzi alterületen folytatott óriásgarnéla-halászat tilalmáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politika szabályainak betartását biztosító uniós ellenőrző rendszer létrehozásáról szóló, 2009. november 20-i 1224/2009/EK tanácsi rendeletre (1) és különösen annak 36. cikke (2) bekezdésére,
         mivel:
         
                     (1)
                  
                  
                     Az (EU) 2021/90 tanácsi rendelet (2) halászati lehetőségeket határoz meg a 2021. évre.
                  
               
                     (2)
                  
                  
                     A Bizottsághoz beérkezett információk szerint az Olaszország lobogója alatt közlekedő vagy ott lajstromozott, 18 méter vagy azt meghaladó, de 24 métert el nem érő teljes hosszúságú hajók által a Földközi-tengeri Általános Halászati Bizottság (GFCM) 9-es, 10-es és 11-es jelű földrajzi alterületén az óriásgarnéla tekintetében tett halászati erőkifejtés elérte a 2021. évre meghatározott legnagyobb megengedett értéket.
                  
               
                     (3)
                  
                  
                     Ezért a szóban forgó állománycsoport tekintetében meg kell tiltani egyes halászati tevékenységeket,
                  
               ELFOGADTA EZT A RENDELETET:
         
            1. cikk
            Az erőkifejtésre vonatkozó legnagyobb megengedett érték elérése
            A mellékletben megjelölt időponttól kezdve úgy kell tekinteni, hogy Olaszország a mellékletben megnevezett, a GFCM 9, 10 és 11 földrajzi alterületen található óriásgarnéla-állománycsoport tekintetében elérte a számára a 2021. évi halászati erőkifejtés vonatkozásában megállapított legnagyobb megengedett értéket.
         
         
            2. cikk
            Tilalmak
            Az Olaszország lobogója alatt közlekedő vagy ott lajstromozott, 18 méter vagy azt meghaladó, de 24 métert el nem érő teljes hosszúságú hajók a mellékletben meghatározott időponttól nem folytathatnak az 1. cikkben említett állománycsoportra irányuló halászatot. Az e hajók által ezen időponttól kezdve kifogott, az adott állományba tartozó egyedeket tilos különösen a fedélzeten tartani, kirakni, átrakni és kirakodni.
         
         
            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. október 5-én.
            
               
                  a Bizottság részéről,
               
               
                  az elnök nevében,
               
               Virginijus SINKEVIČIUS
               
                  a Bizottság tagja
               
            
         
         
            (1)  HL L 343., 2009.12.22., 1. o.
         
         
            (2)  A Tanács (EU) 2021/90 rendelete (2021. január 28.) egyes halállományok és halállománycsoportok tekintetében a Földközi-tengeren és a Fekete-tengeren alkalmazandó halászati lehetőségeknek a 2021. évre történő meghatározásáról (HL L 31., 2021.1.29., 1. o.).
      
      
         
            MELLÉKLET
            
                        Szám
                     
                     
                        16/TQ90
                     
                  
                        Tagállam
                     
                     
                        Olaszország
                     
                  
                        Halászati erőkifejtési csoport kódja
                     
                     
                        EFF2/MED2_TR3
                     
                  
                        Állománycsoport
                     
                     
                        Óriásgarnéla a GFCM 9, 10 és 11 földrajzi alterületen
                     
                  
                        Az érintett hajók teljes hossza
                     
                     
                        ≥ 18 m és < 24 m
                     
                  
                        A tilalom bevezetésének dátuma
                     
                     
                        2021.8.15.